Gandia aprovarà hui una moció resolutiva per declarar els tinglados del port com a Bé de Rellevància Local
19 abril 2018

## Gandia aprovarà hui una moció resolutiva per declarar els tinglados del port com a Bé de Rellevància Local19 abril 2018Última actualització: 14 juliol 2025

![](../gestion/img/AO__8074-copia.jpg)  
  

El president de la Junta de Districte del Grau i la platja, **Miguel Ángel Picornell** ha anunciat en la seua compareixença davant els mitjans de comunicació que en el plenari que se celebrarà aquesta tarda es procedirà a l'aprovació per unanimitat d'una moció resolutiva presentada pel grup municipal del PSPV- PSOE per declarar els tinglados del port de Gandia com a Bé de Rellevància Local.  
  
D'aquesta manera, els dos monuments més emblemàtics del Grau com són l'església de Sant Nicolau i els Tinglados aspiraran a tindre la protecció que mereixen per la seua singularitat.  
  
Aquests dos reconeixements possibilitaran en els dos casos que els edificis puguen accedir a ajudes d'altres institucions que no només serviran per a millorar el seu estat sinó que facilitaran l'arribada d'inversions d'altres institucions públiques que ajuden a generar en el cas dels tinglados, un nou pol d'atracció per al turisme i una inversió empresarial que repercutirà directament a la barriada.  
  
"_D'aquesta manera, sumarem a l'impuls econòmic que ha donat al Grau l'arribada del ferri de Trasmediterranea aquesta nova iniciativa que estic segur que beneficiarà a tota la barriada_" afirmà el regidor.  
  
"C_om a president de la Junta de Districte, m'enorgulleix aquesta mesura i les accions que estem duent a terme al Grau per fer valdre i desenvolupar la seua economia generant noves oportunitats d'ocupació amb la posada en marxa d'un projecte cultural i científic que suposarà un revulsiu turístic per a la ciutat que ajudarà a complementar l'oferta de sol i platja_" va declarar Miguel Ángel Picornell qui afegia que "_tal com va anunciar l'alcaldessa de Gandia, Diana Morant, després de la seua reunió amb el president de la Generalitat a mitjans de febrer d'aquest any, estem treballant de la mà de la Generalitat Valenciana perquè aquesta iniciativa siga possible_”.

[Twittear](https://twitter.com/share)